A Tanács határozata
(1988. február 22.)
az Európai Gazdasági Közösség és Törökország között létrejött társulási megállapodás kiegészítő jegyzőkönyvének elfogadásáról
(88/89/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 238. cikkére,
tekintettel a Bizottság ajánlására,
tekintettel az Európai Parlament hozzájárulására [1],
mivel az 1963. szeptember 12-én Ankarában aláírt, az Európai Gazdasági Közösség és Törökország között létrejött társulási megállapodás kiegészítő jegyzőkönyvét [2] jóvá kell hagyni,
A KÖVETKEZŐKÉPPEN HATÁROZOTT:
1. cikk
Az Európai Gazdasági Közösség és Törökország között létrejött társulási megállapodás kiegészítő jegyzőkönyvét a Közösség nevében a Tanács jóváhagyja.
A jegyzőkönyv szövegét csatolták ehhez a határozathoz.
2. cikk
A Tanács elnöke megteszi a jegyzőkönyv 4. cikkében előírt értesítést [3].
3. cikk
Ez a határozat az Európai Közösségek Hivatalos Lapjában való kihirdetését követő napon lép hatályba.
Kelt Brüsszelben, 1988. február 22-én.